اینگلیستان باش ناظیری ترزا می، سعودی عربیستانی‌نین ولیعهد شاهزاده محمد بن سلمان ایله گؤروشمه'سینده ژورنالیست جمال قاشیقچی جینایتیله باغلی "تام، اینانیلیر و شفاف" سوروشدورما آپاریلماسی‌نین و وظیفه‌لی‌لرین اولماسی‌نین واجیب‌لیگینی وورغولادیغینی سؤیله‌دی.
می، آرژانتین‌داکی جی-20 ایجلاس توپلانتی‌سی چرچیوه‌سینده مطبوعات کونفرانسی کئچیردی.
بیر ژورنالیستین، جمعه گونو ولیعهد شاهزاده بین سلمان ایله کئچیردیگی گؤروشمه'نی خاطیرلادا‌راق، "سعودی عربیستانی‌نین ولیعهد شاهزاده، قاشیقچی جینایتی ایله بیرباشا علاقه‌لی اولا بیلر. اونا بو چتین سوا‌لی بیرباشا سوردونوز مو؟ سوروشمامیشسیزسا، نیه سوروشمادینیز"؟ شکلین‌دکی سوالا می، دئدی:
" ولیعهد شاهزاده‌یه جینایتین گوناهکارلارینی معین ائدن، تام، اینانیلیر و شفاف سوروشدورما ایله مسئول‌لاردان حساب وئریلمه‌سی‌نین واجیب‌لیگینی چاتدیردیم. بو، جمال قاشیقچی-نین دهشت‌لی شکیلده جینایته قوربان گئتمه‌سین‌دن بری بیزیم داوام‌لی وئردیگیمیز مساژدیر و بو مساژی وئرمه‌یه داوام ائدجگیک".
اینگلیستان ایله سعودی عربیستانی علاقه‌لری‌نین اؤزلرینه بو اؤلکه ایله تماس‌لاریندا چتین مسئله‌لری گوندمه گتیرمک ایمکانی وئردیگینی بیل‌دیرن می،
"فیکیرلریمیز و قایغی‌لاریمیز مسئله‌سینده دقیق اولابیلیرک." ایفاده‌سینی ایستیفاده ائتدی.
سعودی ژورنالیست جمال قاشیقچی، ائولی‌لیک ایش‌لری اوچون 2 اوکتوبردا گئتدیگی اؤلکه‌نین ایستانبول باش کونسوللوغوندا وحشیجه‌سینه قتله یئتیریلمیشدی.
